laion/Wikipedia-Exotic huggingface dataset:
র‍্যাম্বো (২০০৮-এর চলচ্চিত্র)

র‍্যাম্বো ২০০৮ সালে নির্মিত আমেরিকান অ্যাকশন চলচ্চিত্র। এটি র‌্যাম্বো সিরিজের শেষ চলচ্চিত্র। চলচ্চিত্রটি পরিচালনা করেন সিলভেস্টার স্ট্যালোন। বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে। প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে। র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়। http://www.rambothefilm.com/credits.jpg[স্থায়ীভাবে অকার্যকর সংযোগ] "Rambo 4 Gets a Budget!"। MoviesOnline। ২৭ মে ২০১১ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  দাপ্তরিক ওয়েবসাইট ইন্টারনেট মুভি ডেটাবেজে র‍্যাম্বো (ইংরেজি) রটেন টম্যাটোসে Rambo (ইংরেজি) মেটাক্রিটিকে Rambo (ইংরেজি) বক্স অফিস মোজোতে Rambo (ইংরেজি)
অম্পেয়্যারের বর্তনী সূত্র

SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায় ∮ C B ⋅ d ℓ = μ 0 I {\displaystyle \oint _{C}\mathbf {B} \cdot \mathrm {d} {\boldsymbol {\ell }}=\mu _{0}I} অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক। তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান। এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়। ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত। ম্যাক্সওয়েল সংশোধন করে সূত্রটি বলেন ∮ ∂ Σ B ⋅ d ℓ = μ 0 I + μ 0 ε 0 ∬ Σ ∂ E ∂ t ⋅ d S {\displaystyle \oint _{\partial \Sigma }\mathbf {B} \cdot \mathrm {d} {\boldsymbol {\ell }}=\mu _{0}I+\mu _{0}\varepsilon _{0}\iint _{\Sigma }{\frac {\partial \mathbf {E} }{\partial t}}\cdot \mathrm {d} \mathbf {S} } অর্থাৎ ∮ ∂ Σ B ⋅ d ℓ = μ 0 I + μ 0 ε 0 d Φ E d t {\displaystyle \oint _{\partial \Sigma }\mathbf {B} \cdot \mathrm {d} {\boldsymbol {\ell }}=\mu _{0}I+\mu _{0}\varepsilon _{0}{\frac {d\Phi _{E}}{dt}}} প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান। অর্থাৎ ∮ C B ⋅ d ℓ = μ 0 ( I + I d ) {\displaystyle \oint _{C}\mathbf {B} \cdot \mathrm {d} {\boldsymbol {\ell }}=\mu _{0}(I+I_{d})} যেখানে I d = μ 0 ε 0 d Φ E d t {\displaystyle I_{d}=\mu _{0}\varepsilon _{0}{\frac {d\Phi _{E}}{dt}}} হল ঐ সরণ প্রবাহ অঁদ্রে-মারি অম্পেয়্যার অ্যাম্পিয়ার প্রারম্ভিক পদার্থবিদ্যা - দোয়ারী মজুমদার মাইতি, ছায়া প্রকাশনী, দ্বাদশ শ্রেণি।
১৯৮৯ দক্ষিণ এশীয় গেমস

১৯৮৯ দক্ষিণ এশীয় গেমস (৪র্থ দক্ষিণ এশীয় গেমস) অক্টোবর ১৯৮৯ সালে ইসলামাবাদ, পাকিস্তানে অনুষ্ঠিত হয়। এটি ছিল পাকিস্তানে অনুষ্ঠিত প্রথম দক্ষিণ এশীয় গেমস। ১৯৮৭ দক্ষিণ এশীয় গেমসে ৭টি দেশ অংশগ্রহণ করে।  বাংলাদেশ  ভুটান  ভারত  মালদ্বীপ    নেপাল  পাকিস্তান  শ্রীলঙ্কা স্কোয়াশ ১৯৮৯ সালের গেমসে প্রথমবারের মতো চালু করা হয়। এটি পূর্ববর্তী গেমসের বাস্কেটবল ক্রীড়াকে প্রতিস্থাপিত করে। অ্যাথলেটিক্স মুষ্টিযুদ্ধ ফুটবল কাবাডি স্কোয়াশ (অভিষেক) সাঁতার টেবিল টেনিস ভলিবল ভারোত্তোলন কুস্তি   *   স্বাগতিক জাতি (পাকিস্তান) "সংরক্ষণাগারভুক্ত অনুলিপি"। ১৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।
২০০৬ দক্ষিণ এশীয় গেমস

২০০৬ দক্ষিণ এশীয় গেমস (দশম দক্ষিণ এশীয় গেমস) ২০০৬ সালের ১৮ আগস্ট শ্রীলঙ্কার কলম্বোতে শুরু হয় এবং ২৮ আগস্ট, ২০০৬ সালে শেষ হয়। ২০০৬ দক্ষিণ এশীয় গেমসে ৮টি দেশ অংশগ্রহণ করে।  আফগানিস্তান (৮৬)  বাংলাদেশ (১৯২)  ভুটান (৫৪)  ভারত (২৯৩)  মালদ্বীপ (৫৯)    নেপাল (২১৬)  পাকিস্তান (২৮৮)  শ্রীলঙ্কা (৩৬৬)   *   স্বাগতিক জাতি (শ্রীলঙ্কা) "Info. About 2006 SAF Games"। ৫ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  "COLOMBO 2006"। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  Info. ২০০৬ দক্ষিণ এশীয় গেমস সম্পর্কে উদ্বোধনী অনুষ্ঠানের ছবি ছবি
১৯৯১ দক্ষিণ এশীয় গেমস

১৯৯১ দক্ষিণ এশীয় গেমস (৫ম দক্ষিণ এশীয় গেমস) ১৯৯১ সালে কলম্বো, শ্রীলঙ্কায় অনুষ্ঠিত হয়। এটি ছিল শ্রীলঙ্কায় অনুষ্ঠিত প্রথম দক্ষিণ এশীয় গেমস। আগের অন্য আসরের মত এই আসরের ভারত পদক তালিকায় প্রথম হয় এবং স্বাগতিক শ্রীলঙ্কা ২য় স্থান অর্জন করে। ১৯৮৭ দক্ষিণ এশীয় গেমসে ৭টি দেশ অংশগ্রহণ করে।  বাংলাদেশ  ভুটান  ভারত  মালদ্বীপ    নেপাল  পাকিস্তান  শ্রীলঙ্কা এথলেটিক বাস্কেটবল মুষ্টিযুদ্ধ ফুটবল শুটিং (অভিষেক) সাঁতার টেবিল টেনিস টেনিস (অভিষেক) ভলিবল ভারোত্তোলন   *   স্বাগতিক জাতি (শ্রীলঙ্কা) জাতীয় ক্রীড়া পরিষদ, নেপাল "দক্ষিণ এশীয় গেমস" ওয়েব্যাক মেশিনে আর্কাইভকৃত ১৭ ডিসেম্বর ২০১০ তারিখে। সংগৃহীত ২৬ ফেব্রুয়ারি ২০১১
কানামাছি

কানামাছি বাংলাদেশের গ্রামীণ খেলাধুলার মধ্যে অন্যতম একটি চমৎকার খেলা। এ দেশের সর্বত্র শিশু কিশোররা এ খেলা খেলে থাকে। কানামাছি খেলার সময় নিচের ছড়াটি বলতে হয়। কানামাছি ভোঁ ভোঁ যারে পাবি তারে ছো এ খেলায় কাপড় দিয়ে একজনের চোখ বেঁধে দেয়া হয়, সে অন্য বন্ধুদের ধরতে চেষ্টা করে। যার চোখ বাঁধা হয় সে হয় ‘কানা’। অন্যরা ‘মাছি’র মতো তার চারদিক ঘিরে কানামাছি ছড়া বলতে বলতে তার গায়ে টোকা দেয়। চোখ বাঁধা অবস্থায় সে অন্যদের ধরার চেষ্টা করে। সে যদি কাউকে ধরতে পারে এবং বলতে পারে তার নাম তবে ধৃত ব্যক্তিকে কানা সাজতে হয়। এক্কাদোক্কা দাড়িয়াবান্দা বরফ-পানি বউচি ছোঁয়াছুঁয়ি "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  "সংরক্ষণাগারভুক্ত অনুলিপি"। ২৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।
পুতুল খেলা

পুতুল খেলা গ্রাম বাংলার শিশুদের কাছে অন্যতম জনপ্রিয় খেলা। এটি সাধারনত মেয়েরা বেশি খেলে থাকে। বাংলার সর্বত্রই পুতুল খেলা সমান জনপ্রিয়। পুতুল খেলেনি এমন মেয়ে বাংলায় নেই বললেই চলে। বর্তমানে পুতুল শৌখিন মানুষের সংগ্রহেরও বস্তু। ফরিদপুর ও ময়মনসিংহ অঞ্চলের দুটি ছড়াগানে পুতুল বিয়ের আনন্দ-বেদনার চমৎকার ছবি ফুটে উঠেছে। চম্পা ফুলের গন্ধে জামাই আইছে আনন্দে চম্পা ফুলের সুবাসে জামাই আইছে আহাসে -(ময়মনসিংহ) হলদি গুটি গুটি চিরা কুটি কুটি আজ ফুতলির বিয়া ফুতলিরি নিয়া যাবে ঢাকে বাড়ি দিয়া ফেসী কান্দে ওসী কান্দে কান্দে মাইয়ার মা হোলা বিড়াল কাইন্দা মরে ঢোক মেলায় না। -(ফরিদপুর) পুতুল সাধারনত মানবাকৃতিতে মাটি, কাঠ অথবা কাপড় দিয়ে তৈরি করা হয়। পুতুল সাধারনত শিশুরা বাড়িতে বসেই তৈরি করে। এছাড়া বিভিন্ন মেলা, যেমন বৈশাখী মেলা, পূজা, রথের মেলা, পৌষ সংক্রান্তি, চড়ক পূজা, শিবরাত্রি, মহররম, ঈদ ইত্যাদি অনুষ্ঠানের সময় পুতুল বিক্রি করা হয়। এছাড়া বর্তমানে মাটির পুতুলের সাথে সাথে প্লাস্টিকের পুতুলও অনেক পাওয়া যায়। প্রথমে নানা রকমের পুতুল কাপড় অথবা রং দিয়ে সাজানো হয়। এরপর মেয়ে পুতুলকে গয়না দিয়ে কনে সাজানো হয় এবং ছেলে পুতুলকে বর সাজিয়ে শিশুরা তাদের বিয়ে দেয়। রান্না-বান্না, সন্তান লালন-পালন, মেয়ে পুতুলের সাথে ছেলে পুতুলের বিয়ে ইত্যাদি নানা বিষয়ের অভিনয় করেই খেলা হয় পুতুল খেলা। আসলে পুতুল খেলার মধ্যে পুরো সংসারের একটা ছবি ফুটে ওঠে। পুতুলগুলোকে ছোট শিশুরা তাদের সন্তান মনে করে। তারা পুতুলদের মায়ের মতই আদর স্নেহ দিয়ে আগলে রাখে। শুধু তাই নয় শিশুরা পুতুলদেরকে আবার শাসনও করে। পুতুল খেলার সবচেয়ে আকর্ষণীয় পর্ব হলো একজনের মেয়ের সঙ্গে আরেক জনের ছেলে পুতুলের বিয়ে দেওয়া। "সংরক্ষণাগারভুক্ত অনুলিপি"। ২৩ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১৩।  "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৩।  পুতুলের বিয়ে, কাজী নজরুল ইসলাম (নাটিকা) বাংলাদেশের খেলাধুলা, রশীদ হায়দার; বাংলা একাডেমী
১৯৯৫ দক্ষিণ এশীয় গেমস

১৯৯৫ দক্ষিণ এশীয় গেমস, অনুষ্ঠানিকভাবে ৭ম দক্ষিণ এশীয় গেমস ভারতের চেন্নাইয়ে ১৯৯৫ সালে অনুষ্ঠিত হয়। ১৯৮৭ দক্ষিণ এশীয় গেমসে ৭টি দেশ অংশগ্রহণ করে।  বাংলাদেশ  ভুটান  ভারত  মালদ্বীপ    নেপাল  পাকিস্তান  শ্রীলঙ্কা ৭ম দক্ষিণ এশীয় গেমসে অফিসিয়ালভাবে ১৩টি ক্রীড়া ছিল। অ্যাথলেটিক্‌স মুষ্টিযুদ্ধ ফুটবল কুস্তি শুটিং সাঁতার টেনিস টেবিল টেনিস ভলিবল ভারোত্তোলন বাস্কেটবল ফিল্ড হকি   *   স্বাগতিক জাতি (ভারত) জাতীয় ক্রীড়া পরিষদ, নেপাল "দক্ষিণ এশীয় গেমস" ওয়েব্যাক মেশিনে আর্কাইভকৃত ১৭ ডিসেম্বর ২০১০ তারিখে। সংগৃহীত ২৬ ফেব্রুয়ারি ২০১১
লেক অফ নো রিটার্ন

লেক অফ নো রিটার্ন লেক অফ নো রিটার্ন বার্মার পাঙসাউ পসে (৩৭২৭') ভারত-বার্মা সীমান্তের পাঙসাউ গ্রামের জঙ্গলে অবস্থিত একটি হৃদ। হৃদটির দৈর্ঘ্য ১.৪ কি.মি এবং এর প্রশস্থতা ০.৮ কি.মি। হৃদটি লেদু সড়কের (স্টিওয়াল সড়ক নামেও পরিচিত ছিল) ২.৫ কি.মি. দক্ষিণ-পশ্চিমে অবস্থিত। এই সড়কটি ১৯৪২ সালে চাইনিজ আর্মির রসদ আনা নেওয়ার জন্য তৈরি করা হয়েছিল। বর্তমানে হৃদটি ভারত-বার্মার পর্যটকদের কাছে অনেক জনপ্রিয় জায়গা। হৃদের নামকরণ নিয়ে অনেক ধরনের গল্প প্রচলিত। ভারতের চেঙলেং জেলার ওয়েবসাইট অনুসারে, দ্বিতীয় বিশ্ব যুদ্ধের সময় এখানে কয়েকটি বিমান ক্রেশ করেছিল। ভারতীয় মিডিয়া ও কল্পকাহিনীতেও এই ঘটনার বিবরন পাওয়া যায়। দ্বিতীয়টি হলো, একদল জাপানি সৈন্য পথ হারিয়ে এই হৃদের পারে চলে আসে ও ম্যালেরিয়ায় আক্রান্ত হয়ে মৃত্যু বরণ করে। আবার অনেকের মতে, একদল ব্রিটিশ সৈন্য ১৯৪২ সালে এখানে চোরাবালির মধ্যে পরে হারিয়ে যায়। এজন্য এই হৃদের নাম দেয়া হয়েছে লেক অফ নো রিটার্ন। "A profile of Changlang district: The place of interests"। National Informatics Centre, Changlang District Unit। ২০০৩। ৩০ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ মে ২০১৩।  "A trip to hidden paradise - Arunachal festival promises a journey to the unknown"। The Telegraph (Kolkata)। ২০০৭-০১-১৮। ২০১২-১০-২১ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।  Dai, Mamang (২০০৬)। The Legends of Pensam। Penguin। পৃষ্ঠা 40। আইএসবিএন 978-0-14-306211-0।  Hoefer, Hans (১৯৮৫)। India। Apa (Hongkong)। আইএসবিএন 978-0-13-456856-0।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) লেক অফ নো রিটার্ন পর্যটন
হাতিয়া

হাতিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলার হাতিয়া দ্বীপে অবস্থিত একটি শহর। প্রশাসনিকভাবে শহরটি হাতিয়া উপজেলার সদর। শহরটি হাতিয়া উপজেলার বৃহত্তম শহর। বাংলাদেশ আদমশুমারী ২০১১ অনুযায়ী হাতিয়া শহরের মোট জনসংখ্যা ৮৬,৫১৪ জন যার মধ্যে ৪২,২১১ জন পুরুষ এবং ৪৪,২০৩ জন নারী। এ শহরের পুরুষ এবং নারী অনুপাত ৯৫। শহরে মোট হোল্ডিং সংখ্যা রয়েছে ১৭,৬৩৯টি। শহরটির অবস্থানের অক্ষাংশ ও দ্রাঘিমাংশ হল ২২°১৭′১৭″ উত্তর ৯১°০৮′২৪″ পূর্ব﻿ / ﻿২২.২৮৮০৭° উত্তর ৯১.১৪০১° পূর্ব﻿ / 22.28807; 91.1401। সমুদ্র সমতল থেকে শহরটির গড় উচ্চতা ৫ মিটার। ২০০৫ সালে হাতিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হাতিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৩টি মহল্লায় বিভক্ত । ৭৬.৫৩ বর্গ কি.মি. আয়তনের হাতিয়া শহরের ৩০.৫৬ বর্গ কি.মি. এলাকা হাতিয়া পৌরসভা দ্বারা পরিচালিত হয়। হাতিয়া শহরের স্বাক্ষরতার হার হলো শতকরা ৪৩.৩ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৮। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Hatia, Bangladesh"। distancesto.com। সংগ্রহের তারিখ ২০২০-০১-২১।  "এক নজরে হাতিয়া পৌরসভা"। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
২০১৩ ফিফা কনফেডারেশন্স কাপ দলের তালিকা

২০১৩ ফিফা কনফেডারেশন্স কাপ দলের তালিকায় (ইংরেজি: 2013 FIFA Confederations Cup squads) অংশগ্রহণকারী ৮টি দলের সদস্যদের বিবরণ প্রাথমিকভাবে নিম্নে দেয়া হলো। দলগুলো আগামী ১৫ থেকে ৩০ জুন, ২০১৩ তারিখ পর্যন্ত পূর্বঘোষিত এ প্রতিযোগিতায় অংশগ্রহণ করবে। প্রত্যেকটি দলে তিনজন গোলরক্ষকসহ ২৩জন খেলোয়াড় থাকবে। কোন খেলোয়াড় আহত হলে খেলা শুরুর ২৪ ঘণ্টা পূর্বে পরিবর্তন করার সুযোগ রয়েছে। খেলোয়াড়ের নামের পার্শ্বে বন্ধনীতে উল্লেখিত (অ) দিয়ে জাতীয় দলের অধিনায়ককে নির্দেশ করা হয়েছে। প্রধান কোচ: লুইজ ফেলিপে স্কলারি প্রধান কোচ: আলবার্তো জাচ্চেরোনি প্রধান কোচ: জোস ম্যানুয়েল ডি লা তোরে প্রধান কোচ: সিজার প্রানডেল্লি প্রধান কোচ: ভিসেন্তে দেল বস্ক প্রধান কোচ: অস্কার তাবারেজ প্রধান কোচ: স্টিফেন কেশি প্রধান কোচ: এডি এতাইতা "Felipão convocou os 23 jogadores para a Copa das Confederações"। CBF। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ মে ১৪, ২০১৩।  Japan squad for Confederations Cup announced, Japan Football Association, 5 June 2013 "Convocatoria de la Selección Mayor" [Called up for the major selection] (Spanish ভাষায়)। femexfut। ২০ মে ২০১৩। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ মে ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Del Bosque names squad, explains decisions"। FIFA.com। ১৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৯ মে ২০১৩।  "www.mtnfootball.com, "Eagles skipper Yobo stays dropped", Retrieved 5 May, 2013."। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ মে ২০১৩।  "La liste des 23 Toa Aito pour le Brésil" [List of the 23 Toa Aito for Brasil] (French ভাষায়)। FTF। ২৪ মে ২০১৩। সংগ্রহের তারিখ ২৪ মে ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) FIFA Confederations Cup Brazil 2013 ওয়েব্যাক মেশিনে আর্কাইভকৃত ৬ জানুয়ারি ২০০৯ তারিখে at FIFA.com
আরওয়া দু টেনেরে

ল'আরওয়া দু টেনেরে বা টেনেরে বৃক্ষ (ফরাসি: Arbre du Ténéré বা ইংরেজি: Tree of Ténéré) ছিল বাবলা বা একাশিয়াজাতীয় এক ধরনের বৃক্ষ। নাইজারের সাহারা মরুভূমির বুকে জন্ম নেওয়া ওটাই ছিল পৃথিবীর সবচেয়ে নিঃসঙ্গ গাছ এবং একাশিয়া গোত্রের এ গাছটিই ছিল সম্ভবত ওই প্রজাতির শেষ বংশধর। এর আশেপাশে ৪০০ কি.মি. এর মধ্যে কোন গাছ ছিল না। এই গাছের শিকর মাটির গভীরে প্রায় ৩৬ মিটার বা ১২০ ফুট পর্যন্ত নেমে গিয়েছিল। ১৯৭৩ সালের ৮ নভেম্বর এক লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়। ১৯৭৩ সালে এক মাতাল লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়। এরপর ৮ নভেম্বর, ১৯৭৩ সালে এই গাছটিকে নাইজেরিয়ার জাতীয় জাদুঘরে নিয়ে যাওয়া হয়। বর্তমানে গাছটির জায়গায় গাছের স্মৃতি রক্ষার্থে একটি ধাতব স্থাপনা তৈরি করা হয়েছে। Riedacker, A. (১৯৯৩)। Physiologie des arbres et arbustes en zones arides et semi-arides: séminaire, Paris-Nancy, 20 mars-6 avril 1990 (French ভাষায়)। John Libbey Eurotext। পৃষ্ঠা 406। আইএসবিএন 2-7420-0019-4। সংগ্রহের তারিখ ২০০৯-০৮-১১। L'Hote (1961) note dans son article sur l'arbre du Ténéré (Acacia raddiana) que l'on aurait retrouvé ses racines à 30 métres de profondeur.  একের অধিক |লেখক= এবং |শেষাংশ= উল্লেখ করা হয়েছে (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) Le Roy, Robert (১৯৯৮)। Méhariste au Niger: souvenirs sahariens (French ভাষায়)। Karthala Editions। পৃষ্ঠা 108। আইএসবিএন 2-86537-778-4। সংগ্রহের তারিখ ২০০৯-০৮-১১। It avait fallu à cet acacia tortilis une belle vigueur et une fameuse chance pour subsister là, seul, jusqu'à élever son feuillage hors de portée des gazelles.  একের অধিক |লেখক= এবং |শেষাংশ= উল্লেখ করা হয়েছে (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) Wagensonner, Eric (২০০৭-০১-১৫)। "Eastern Mali to Niger to Timbuktu - 2-19 September 06"। Border-Crossings। ২০১৩-১০-২৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।  একের অধিক |লেখক= এবং |শেষাংশ= উল্লেখ করা হয়েছে (সাহায্য) "L'Arbre du Ténéré, Part 2"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৮।  উইকিমিডিয়া কমন্সে আরওয়া দু টেনেরে সংক্রান্ত মিডিয়া রয়েছে। Photo Album of the Tenere Tree
১৯৯১ বাংলাদেশ ঘূর্ণিঝড়

১৯৯১ সালের ঘূর্ণিঝড় (IMD পরিচিতিঃ BOB 01, JTWC পরিচিতিঃ 02B) নিহতের সংখ্যা বিচারে স্মরনকালের ভয়াবহতম ঘূর্ণিঝড়গুলির মধ্যে একটি। এটি ১৯৯১ সালের ২৯শে এপ্রিল বাংলাদেশে দক্ষিণপূর্ব চট্টগ্রাম বিভাগের উপকূলীয় অঞ্চলে প্রায় ২৫০কিমি/ঘণ্টা বেগে আঘাত করে। এই ঘূর্ণিঝড়ের ফলে ৬মিটার (২০ ফুট) উচ্চতার জলোচ্ছ্বাস উপকূলীয় এলাকা প্লাবিত করে এবং এর ফলে প্রায় ১,৩৮,০০০ মানুষ নিহত হয় এবং প্রায় ১ কোটি মানুষ তাদের সর্বস্ব হারায়। মৌসুমি বায়ুর প্রভাবে ২২শে এপ্রিল, ১৯৯১ বঙ্গোপসাগরে একটি গভীর নিম্মচাপের সৃষ্টি হয়। বাতাসে গতিবেগের ও নিম্মচাপের আকার বৃদ্ধির সাথে সাথে এটি ২৪শে এপ্রিল 02B ঘূর্ণিঝড়ে রূপ নেয়। ঘূর্ণিঝড়টি উত্তর-পূর্বদিকে অগ্রসর হওয়ার সাথে সাথে এর শক্তি আরও বাড়তে থাকে। ২৮ ও ২৯ এপ্রিল এটির তীব্রতা প্রচন্ড বৃদ্ধি পায় এবং গতিবেগ ১৬০  মাইল/ঘণ্টায় পৌছায় যা একটি ক্যাটাগরী-৫ ঘূর্ণিঝড়ের সমতুল্য। ২৯শে এপ্রিল রাতে এটি চট্টগ্রামের উপকূলবর্তি অঞ্চলে ১৫৫ মাইল/ঘণ্টা বেগে আঘাত করে যা ক্যাটাগরী-৪ ঘূর্ণিঝড়ের সমতুল্য। স্থলভাগে আক্রমণের পর এর গতিবেগ ধীরে ধীরে হ্রাস পায় এবং ৩০শে এপ্রিল এটি বিলুপ্ত হয়। এই ঘূর্ণিঝড়ে প্রায় ১ লক্ষ ৩৮ হাজার মানুষ নিহত হয়। এদের বেশিরভাগই নিহত হয় চট্টগ্রাম জেলার উপকূল ও উপকূলীয় দ্বীপসমূহে। সন্দ্বীপ, মহেশখালী, হাতিয়া ইত্যাদী দ্বীপে নিহতের সংখ্যা সর্বাধিক। যাদের মধ্যে বেশিরভাগই ছিল শিশু ও বৃদ্ধ। ১৯৭০ এর ভোলা ঘূর্ণিঝড়ের পর অনেক সাইক্লোন শেল্টার নির্মাণ করা হলেও সচেতনতা ও অজ্ঞাতার কারণে অনেকেই সাইক্লোনের মাত্র ঘণ্টাখানেক আগে সেখানে আশ্রয় নেয়। অনেকেই ঝড়ের ভয়াবহতা বেশি হবে না এই আশায় আশ্রয় কেন্দ্রে উপস্থিত হয় নি। ধারণা করা হয় প্রায় ২০ লক্ষ লোক আশ্রয়কেন্দ্রে না গিয়ে বিপদজনক স্থানে অবস্থানের কারণে ঘূর্ণিঝড়ে আক্রান্ত হয়। ধারণা করা হয় এই ঘূর্ণিঝড়ের কারণে প্রায় ১.৫ বিলিয়ন ডলারের (১৯৯১ মার্কিন ডলার) ক্ষতি হয়। সাগর ও নদীর উপকূল প্লাবিত হয়। কর্নফুলি নদীর তীরে কঙ্ক্রিটের বাঁধ থাকলেও এটি জলচ্ছাসে ধ্বংস হয়। চট্টগ্রাম বন্দরের ১০০টন ওজনের একটি ক্রেন ঘূর্ণিঝড়ের আঘাতে স্থানচ্যুত হয় এবং আঘাতের কারণে টুকরো টুকরো অংশে বিভক্ত হয়। বন্দরে নোঙর করা বিভিন্ন ছোট বড় জাহাজ, লঞ্চ ও অন্যান্য জলযান ও আকাশ নিখোজ ও ক্ষতিগ্রস্ত হয় যার মধ্যে নৌবাহিনী ও বিমানবাহিনীর অনেক যানও বিদ্যমান। প্রায় ১০ লক্ষ ঘড়-বাড়ি ক্ষতিগ্রস্ত হয় এতে ১ কোটি মানুষ বাস্তুহারা হয়ে পড়ে। দূর্যোগ প্রবেশদ্বার ঘূর্ণিঝড় মহাসেন ১৯৭০ ভোলা ঘূর্ণিঝড় ঘূর্ণিঝড় হারিকেন স্যান্ডি ঘূর্ণিঝড় আইলা সাইক্লোন নার্গিস "NOAA Backgrounder" (পিডিএফ)। NOAA। সংগ্রহের তারিখ ২০১৩-০৫-১৭।  http://swissre.com/resources/dd6346004d4e9669ac76eecedd316cf3-sigma2_2009_e.pdf[স্থায়ীভাবে অকার্যকর সংযোগ] Data on Bangladesh disasters from NIRAPAD disaster response organisation. Indian Cyclone Fact Sheet JTWC report
১৯৭০ ভোলা ঘূর্ণিঝড়

১৯৭০ সালের অত্যন্ত তীব্র ভোলা ঘূর্ণিঝড় ছিল একটি শক্তিশালী ক্রান্তীয় ঘূর্ণিঝড় যা ১৯৭০ সালের ১২ই নভেম্বর তৎকালীন পূর্ব পাকিস্তানের (বর্তমান বাংলাদেশ-এর) দক্ষিণাঞ্চলে আঘাত হানে। এ পর্যন্ত রেকর্ডকৃত ঘূর্ণিঝড়সমূহের মধ্যে এটি সবচেয়ে ভয়াবহ ঘূর্ণিঝড় এবং এটি সর্বকালের সবচেয়ে ভয়ঙ্কর প্রাকৃতিক দুর্যোগের একটি। এ ঝড়ের কারণে প্রায় ৫ লাখ মানুষ প্রাণ হারায়। যার অধিকাংশই গাঙ্গেয় বদ্বীপের সমুদ্র সমতলের ভূমিতে জলোচ্ছ্বাসে ডুবে মারা যান। এটি ১৯৭০ সালের উত্তর ভারতীয় ঘূর্ণিঝড় মৌসমের ৬ষ্ঠ ঘূর্ণিঝড় এবং মৌসমের সবচেয়ে শক্তিশালী ঘূর্ণিঝড় ছিল। এটি সিম্পসন স্কেলে ৩য় মাত্রার ঘূর্ণিঝড় ছিল। ঘূর্ণিঝড়টি বঙ্গোপসাগরে ৮ই নভেম্বর সৃষ্ট হয় এবং ক্রমশ শক্তিশালী হতে হতে এটি উত্তর দিকে অগ্রসর হতে থাকে। ১১ই নভেম্বর এটির গতিবেগ সর্বোচ্চ ঘণ্টায় ১৮৫ কিমি (১১৫ মাইল) এ পৌঁছায় এবং সে রাতেই তা উপকূলে আঘাত করে। জলোচ্ছ্বাসের কারণে পূর্ব পাকিস্তানের দক্ষিণ উপকূলীয় অঞ্চল ও দ্বীপসমূহ প্লাবিত হয়। এতে ওইসব এলাকার বাড়ি-ঘর, গ্রাম ও শস্য স্রোতে তলিয়ে যায়। সবচেয়ে ক্ষতিগ্রস্ত এলাকা ছিল তজুমদ্দিন উপজেলা, সেখানে ১৬৭০০০ জন অধিবাসীর মধ্যে ৭৭০০০ জনই (৪৬%) প্রাণ হারায়। পাকিস্তানের সামরিক সরকার এমন ভয়াবহ প্রাকৃতিক বিপর্যয়ের পরও জরুরি ত্রাণকার্য পরিচালনায় গড়িমসি করে। ঘূর্ণিঝড়ের পরও যারা বেঁচে ছিল তারা মারা যায় খাবার–পানির অভাবে। ঘূর্ণিঝড়ের এক সপ্তাহ পরে রাষ্ট্রপতি ইয়াহিয়া খান স্বীকার করে সরকার দুর্যোগের ভয়াবহতা বুঝতে না পারার কারণেই ত্রাণকার্য সঠিকভাবে পরিচালনা করা সম্ভব হয়নি।[তথ্যসূত্র প্রয়োজন] ঘূর্ণিঝড়ে বিপর্যস্ত মানুষগুলোর প্রতি পাকিস্তান সরকারের এমন নিষ্ঠুরতা দেখে পূর্ব পাকিস্তানের সাধারণ মানুষ ক্ষুব্ধ হয়ে ওঠে। ২৪শে নভেম্বর এক সভায় মাওলানা ভাসানী পাকিস্তানের প্রেসিডেন্টের বিরুদ্ধে অদক্ষতার অভিযোগ তোলেন এবং অবিলম্বে তার পদত্যাগ দাবি করেন। তৎকালীন বিরোধীদল আওয়ামী লীগ নির্বাচনে বিপুল ভোটে প্রাদেশিকভাবে জয়লাভ করে এবং ঘটনাপ্রবাহে ইতিহাসে প্রথমবারের মতো একটি প্রাকৃতিক ঘটনা একটি দেশে স্বাধীনতা যুদ্ধের অন্যতম কারণ হয়ে দাঁড়ায়। ১৮৭৬ বাকেরগঞ্জ ঘূর্ণিঝড় ১৯৯১ বাংলাদেশ ঘূর্ণিঝড় ঘূর্ণিঝড় মহাসেন হারিকেন স্যান্ডি ঘূর্ণিঝড় আইলা ঘূর্ণিঝড় নার্গিস ঘূর্ণিঝড় নাডা Paula Ouderm (৬ ডিসেম্বর ২০০৭)। "NOAA Researcher's Warning Helps Save Lives in Bangladesh"। National Oceanic and Atmospheric Administration। ২০০৮-০৫-১৭ তারিখে মূল থেকে আর্কাইভ করা। সংগ্রহের তারিখ ২০০৮-০১-২৪।  Disaster; East Pakistan: Cyclone May Be The Worst Catastrophe of Century "NOAA Researcher's Warning Helps Save Lives in Bangladesh"। ১৭ মে ২০০৮ তারিখে মূল থেকে আর্কাইভ করা। সংগ্রহের তারিখ ১৭ মে ২০১৩।  "Remembering the great Bhola cyclone"। Dhaka Tribune। ২০১৯-১১-০৮। সংগ্রহের তারিখ ২০২০-১১-১৭।  Olson, Richard (২১ ফেব্রুয়ারি ২০০৫)। "A Critical Juncture Analysis, 1964–2003" (পিডিএফ)। USAID। ১৪ এপ্রিল ২০০৭ তারিখে মূল (PDF) থেকে আর্কাইভ করা। সংগ্রহের তারিখ ১৫ এপ্রিল ২০০৭।  Staff writer (১৮ নভেম্বর ১৯৭০)। "Copter Shortage Balks Cyclone Aid"। New York Times।  Durdin, Tillman (১১ মার্চ ১৯৭১)। "Pakistanis Crisis Virtually Halts Rehabilitation Work In Cyclone Region"। New York Times।  Staff writer (২৩ নভেম্বর ১৯৭০)। "East Pakistani Leaders Assail Yahya on Cyclone Relief"। New York Times। Reuters।  ’৭০-এর ভয়াল ঘূর্ণিঝড় ও ঐতিহাসিক নির্বাচনের স্মৃতিকথা - বাংলাদেশ প্রতিদিন
কাতল

কাতলা বা কাতল (বৈজ্ঞানিক নাম: Catla catla) হচ্ছে Cyprinidae পরিবারের Catla গণের একটি স্বাদুপানির মাছ। এ মাছ বাংলাদেশ ও ভারতে খুব জনপ্রিয়। এটি বাংলাদেশ ও ভারতের স্থানীয় মাছ। কাতলা মাছের দেহ মাথা,ধড় এবং লেজ নিয়ে গঠিত। এই মাছের মাথা দেহের অনুপাতে বড় এবং দেহ দৈর্ঘ্যের অনুপাতে বেশ চওড়া এবং দুই পাশ চ্যাপ্টা। আঁশ তুলনামূলকভাবে বড়। মাথা ও পৃষ্ঠ ধূসর, দেহের পাশে রুপালি এবং পেট সাদা। প্রাকৃতিক আবাসে এরা ১.৮০ মিটার লম্বা এবং ওজন ৪৫ কেজি পর্যন্ত হতে পারে। বাংলাদেশ, ভারত, নেপাল, পাকিস্তান ও মায়ানমার অঞ্চলে বেশি পাওয়া যায়। ভারতের সমুদ্রবেষ্টিত দ্বীপের নদীতে, শ্রীলঙ্কা এবং চীনে এদের অনুপ্রবেশ ঘটেছে। এটি নদী, পুকুর, বিল, হাওর, বাওর ইত্যাদি জলাশয়ের উপরিস্তরে বসবাসকারী মিষ্টি জলের মাছ। কাতলা মাছ সাধারণত জলাশয়ের মধ্য ও উপরের স্তরে থাকতে পছন্দ করে। এরা সাধারণত প্রাণী প্লাংকটনের তুলনায় উদ্ভিদ প্লাংকটন বেশি খেয়ে থাকে। ক্রাসটেসিয়া, রটিফার, কীটপতঙ্গ, শৈবাল ও অন্যান্য জলজ উদ্ভিদ এদের প্রধান খাবার। দুই বছরেই এরা প্রাপ্তবয়স্ক হয়ে থাকে। বর্ষাকালে প্লাবিত নদীতে (বিশেষত জলজ উদ্ভিদময় স্থানে) প্রজনন করে থাকে। এক প্রজনন ঋতুতে একটি মা মাছ প্রায় পনের থেকে ছাব্বিশ লক্ষ ডিম দিয়ে থাকে যা মাছের বয়স, দৈর্ঘ্য ও ওজনের এবং ডিম্বাশয়ের দৈর্ঘ্য ও ওজনের উপর নির্ভর করে কমবেশি হতে পারে। বর্তমানে এদের কৃত্রিম পদ্ধতিতে পুকুরে ডিম উৎপাদন করা হয়। কাতল মাছের চাষ পদ্ধতি খুব সহজ। রুই জাতীয় অন্যান্য মাছের সাথে এই মাছ সহজেই চাষ করা যায়। এই মাছ খুব দ্রুত বৃদ্ধি পায়। গবেষণায় দেখা গেছে এই মাছ মাসে ৭.৫ থেকে ১০ মি.মি. লম্বা হয়। ধানক্ষেতে এদের বৃদ্ধি আরো বেশি। কারণ ধানক্ষেত সংলগ্ন শৈবাল এদের প্রিয় খাদ্য। ভাজা, ঝোল জনপ্রিয়। মাথা বড় বলে মুড়িঘণ্ট রান্নার জন্য বেশ উপযোগী। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা http://www.fishbase.org/Nomenclature/SynonymsList.php?ID=4439&SynCode=25115&GenusName=Catla&SpeciesName=catla এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৫৭–৫৮। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।  http://bn.bdfish.org/2009/10/%E0%A6%95%E0%A6%BE%E0%A6%A4%E0%A6%B2%E0%A6%BE-%E0%A6%AE%E0%A6%BE%E0%A6%9B/